ན་ལས་བཅོལ་ལ། མ་འབྱོར་པ་དང་ཞེས་སོགས་ཀྱིས་ནོངས་པ་བཟོད་པ་གསོལ་ཏེ། རྡུལ་ཚོན་རྣམས་ཀླུ་རྣམས་ལ་གཏད་པར་བསམ་ཞིང་། ཀླུ་
གཟུགས་སམ་མཚན་མ་རྣམས་ཀྱི་སྟེང་དུ་སྤུངས་ལ། ཀླུའི་རྒྱལ་པོ་ཁྱེད་རྣམས་ཀྱིས་རྡུལ་ཚོན་བྱིན་རླབས་ཅན་འདི་རྣམས་རྒྱ་མཚོ་ཆེན་པོར་སྤྱན་དྲངས་ལ་སེམས་ཅན་དཔག་ཏུ་མེད་པ་ལ་ཕན་པ་རྒྱ་ཆེན་པོ་འབྱུང་བ་དང༌། འཇིག་རྟེན་
གྱི་ཁམས་སུ་ལོ་ཕྱུགས་རྟག་ཏུ་ལེགས་པ་དང༌། བདག་ཅག་འཁོར་དང་བཅས་པའི་བྱང་ཆུབ་བསྒྲུབ་པའི་འགལ་རྐྱེན་ཐམས་ཅད་ཞི་བ་དང་། མཐུན་རྐྱེན་ཐམས་ཅད་ཡིད་བཞིན་དུ་འགྲུབ་པའི་ཕྲིན་ལས་རྒྱ་ཆེན་པོ་མཛད་དུ་
195

གསོལ། ཞེས་བརྗོད་དེ། ཨོཾ་ནཱ་ག་རཱ་ཛ་ས་པ་རི་ཝཱ་ར་གཙྪ། ཞེས་དང་མཐེབ་སྲིན་གྱིས་སེ་གོལ་བྱས་ལ། མཆོད་གཏོར་གྱི་སྣོད་རྣམས་བསྡུས་ཏེ། བཅོས་མའི་རྫིང་བུའི་ནང་དུ་ཆུ་ཆེན་པོ་དྲངས་ལ། རོལ་མོ་དང་བཅས་པས་ཆུ་
ཀླུང་གིས་འཁྱེར་དུ་བཅུག་སྟེ། ཀླུ་རྣམས་ཀྱིས་རྡུལ་ཚོན་བཀུར་བསྟི་དང་བཅས་པས་རྒྱ་མཚོ་ཆེན་པོར་སྤྱན་དྲངས་པར་བསམས་ལ། བཀྲ་ཤིས་དང་རོལ་མོ་བྱ། སླར་རྡུལ་ཚོན་གྱི་སྣོད་ཆུ་གཙང་མས་བཀང་སྟེ་དཀྱིལ་འཁོར་གྱི་ཁང་
པར་ཁྱེར་ནས་དཀྱིལ་འཁོར་གྱི་ཐིག་རྗེས་ཡོད་ན་བསུབས་ལ། བཀྲ་ཤིས་དང་དགའ་སྟོན་རྒྱ་ཆེན་པོ་བྱའོ། །རྡུལ་ཚོན་ཆུ་བོར་སྤྱན་དྲངས་བའི། །ཆོ་ག་དག་ཅིང་གསལ་བ་འདི། །དགེ་སློང་དཀོན་མཆོག་ལྷུན་གྲུབ་ཀྱིས། །བྲིས་
པའི་དགེ་བས་རྒྱལ་བ་ཤོག །ཅེས་པ་འདི་ཡང་ཨེ་ཝཾ་དུ་སྦྱར་བའོ། །ཆོས་སྦྱིན་ཕྱི་མོའི་རྣམ་དཀར་ནི། །ཀམ་ཚང་བརྒྱུད་འཛིན་མཁས་པའི་དབང༌། །འཆི་མེད་སྤྲུལ་སྐུས་སྒྲུབ་པའི་དགེས། །འགྲོ་ཀུན་རྡོ་རྗེ་འཆང་ཐོབ་ཤོག །
སརྦ་མངྒ་ལཾ༎ ༈ ཡོངས་རྫོགས་བསྟན་པའི་ཉམས་ལེན་སྡོམ་པ་གསུམ་གཏན་ལ་འབེབས་པ་འཇམ་དབྱངས་བླ་མའི་དགོངས་རྒྱན་ཞེས་བྱ་བ། ཕྱག་མཚན་རི་མཽའི་བསྟོད་ཚིག་ལས་འཕྲོས་པའི་དྲིས་ལན་དང༌། ཨ་ར་པ་ཙ་ནའི་
རྒྱུད་འདེབས་གཉིས་ཀྱང་སྡེབ་གྲངས་ཤིས་པར་བསྐང་པའི་ཕྱིར་བྲིས་པ། སྡོམ་གསུམ་གྱི་བསྡུས་དོན་ཡོན་ཏན་རིན་པོ་ཆེའི་སྒོ་འབྱེད། གཞི་གསུམ་གྱི་ཆོ་ག་ཡོན་ཏན་རིན་པོ་ཆེའི་ཐེམ་སྐས་ཞེས་བྱ་བ། སོ་ཐར་སྡོམ་རྒྱུན་གསོལ་
196

༄༅།
།འདེབས་དད་གསུམ་ཀརྞི་ཀའི་ཆུན་པོ། གཞི་གསུམ་ལ་ཉེར་མཁོའི་ཟིན་བྲིས་དང་བཅས་པ། ཉེ་བར་བསྙེན་པའི་ཆོ་ག་རྣམས་ཕྱོགས་གཅིག་ཏུ་སྡེབ་པ་ཐར་འདོད་འཇུག་པའི་སྒོ་ཞེས་བྱ་བ་རྣམས་ནི་ཆོས་
སྐད་ཆགས་པ་ལ་ཕན་དུ་རེ་བའི་སྐོར་རོ། །འདི་དག་ནི་ཐུན་མོང་དུ་འགྲོ་དོན་འབྱུང་སྙམ་པའི་སྐོར་རྣམས་ཡིན་གྱི་གཞན་དུ་ན་མཁོ་ཆེ་ཆུང་ལ་མ་ལྟོས་པའི་རྩོམ་ཆོས་ཀྱི་རིགས་ཤིན་ཏུ་མང་བར་བདོག །ཐ་མར་དགེ་བར་ཐུབ་དབང་
གནས་བརྟན་བཅས་ལ་ཕྱག་མཆོད་གསོལ་བ་གདབ་ཚུལ་ཐུབ་བསྟན་རྒྱས་པའི་དཔལ་ཡོན་ཀུན་འབྱུང་ཞེས་བྱ་བའང་པར་དུ་གྲུབ་བོ། །དེ་ལྟར་མཐར་ཕྱིན་ནས་སྔར་གྱི་ཚུགས་སྟོན་ཇི་ལྟ་བུའི་སྐ་ཚབ་འདྲི་བརྐོས་མཁན་བཅས་ལ་གྲོལ་
༤སྟོན་གསོལ་རས་སྦ་དར་བཅས་སྒྲུབ་སྟེ་སླར་ཡང་རྣམ་དཀར་གྱི་བྱ་བ་འདི་ལྟར་ཡང་ཡང་སྒྲུབ་པའི་རྟེན་འབྱུང་དུ་སྣང་མཐའི་ཉལ་འཕོ། སྨན་བླ་ཉུང་བདེ། འོད་ཟེར་ཅན་མའི་བསྟོད་པ་སོགས་པར་དུ་སྒྲུབ་པའི་དབུ་བཙུགས་ཀྱི
སོ། སླར་སྨྲས་པ། ཀྱེ་མ་དེང་སེེང་གངས་རིའི་ཁྲོད་འདི་ན། །རྡོ་རྗེ་སློབ་དཔོན་ལ་མཁོའི་དེ་ཉིད་བཅུ། །ལྟ་ཞོག་དབང་དང་འདོན་བྱའི་མཛུབ་ཁྲིད་ཙམ། །མི་གཉེར་དཀྱིལ་འཁོར་ཆེན་པོའི་ལས་ལ་འཇུག ༡ དེ་བཞིན་ཕན་
འདོད་ལྷག་བསམ་དང་བྲལ་ཞིང༌། །བསྙེན་སྒྲུབ་ལས་ཀྱི་རྣམ་དབྱེ་མ་ཆགས་བཞིན། །གསོན་གཤིན་ཆོ་ག་ཡ་ང་མེད་པར་སྒྲུབ། །གོང་མའི་དགོངས་རྫོགས་དོན་མང་འགྲུབ་པར་རློམ༎ ༢ དེ་ཀུན་ལུས་སེམས་ངལ་དང་སྤྱད་

ཀྱེ་རྡོར་ཆོས་སྐོར་
བྱའི་དངོས། །གྲོན་པ་ཙམ་ལས་འབྲས་མེད་འབྲས་བུ་ཉིད། །ལྡོག་པའི་ཆོས་ཉིད་ཅི་འབྱུང་ཆ་མེད་པ། །སྙིང་ནས་བསམ་སྟེ་ཚུལ་བཞིན་འབད་པར་རིགས།། ༣ ཁོ་བོ་སྐྱེ་བར་གོམས་པའི་བློ་ཞན་ཡང་། །ཆོས་བཞིན་འདོམས་
པའི་བཤེས་གཉེན་གུས་པས་བསྟེན། །གཞུང་དང་ཟིན་བྲིས་དཔེ་ཡི་ལྟད་མོ་ཡང༌། །ཅུང་ཟད་མཐོང་ཕྱིར་སྨྲ་བའི་སྤོབས་པ་སྐྱེས།། ༤ འཁྲུལ་མེད་བརྒྱུད་པའི་ཕྱག་བཞེས་མི་ཉམས་ཤིང༌། །གྲུབ་མཐའི་ཆོས་སྐད་ཕྲ་མོའང་
ཆགས་སླད་དུ། །ཆོག་མང་ཁྲིགས་དང་སྡོམ་གསུམ་ཡན་ལག་བཅས། །རྩོམ་པ་ཉིད་ནས་འདུན་མའི་གཞི་གྲུབ་མོད།། ༥ རིམ་གྱིས་དཔེ་རྒྱུན་མ་དག་འབྱམ་འགྱུར་བའི། །སྐྱོན་སྤོང་ཕྱིར་དང་འདྲི་བའི་དཀའ་ཚེགས་གྲོན། །
དགོས་མིན་གཅིག་ལས་བྱེ་བ་ཕྲག་འབྱུང་བའི། །པར་གྱི་མ་མོ་བསྐྲུན་པའི་གོ་ཆ་བགོས།། ༦ འདི་ཀོ་གཞན་ལ་འགྲན་དང་གྲགས་པའི་ཕྱིར། །མ་ཡིན་གཅིག་ཏུ་བསྟན་ལ་ཕན་རེ་དང་། །རྒྱལ་བ་གཉིས་པ་དབྱིངས་ནས་དགྱེས་
ཕྱིར་དང༌། །བླ་མའི་ཕྲིན་ལས་ཆ་ཤས་འགེངས་ཕྱིར་ཡིན།། ༧འོན་ཀྱང་ཆེན་པོར་འགྱིང་ཡང་བློ་གྲོས་ལུས། །བུས་པའི་ན་ཚོད་འཛིན་དང་ཕྲག་དོག་གི །འཚུབ་མས་གཡེང་རྣམས་མགུ་བར་མ་གྱུར་ཀྱང༌། །སྣང་མུན་གྱིས་
མཚོན་ལྟོས་གྲུབ་ཆོས་སུ་བདེན།། ༨ དེས་ན་རྣམ་དཔྱོད་ཉི་གཞོན་དད་འདུན་གྱི། །ཤར་རིའི་ཕྲག་པར་སྒེག་རྣམས་དགྱེས་སླད་དུ། །ཚུལ་འདིའི་གོམ་སྟབས་ཀུན་གསལ་མཐར་འགྲོ་བ། །ཕྲིན་ལས་དབང་ཕྱུག་གཉེན་མགོན་ཆེན་
198

আ །པོས་མཛོད། ༩ འདི་ལ་རང་དང་གཞན་གྱིས་འབད་པའི་ཆ། །སྒོ་གསུམ་ལོངས་སྤྱོད་དང་འབྲལ་མ་སྨད་པ། །དུང་ལྟར་དཀར་ཞིང་ག་པུར་ལྟར་བསིལ་བ། །གངྒཱ་བཞིན་དུ་རྙོག་བྲལ་རྒྱུན་རིང་
བས།། ༡༠ འཁོར་འདས་དགེ་བའི་ཆུ་ཀླུང་ཡོངས་བསྡུས་ནས། །རྒྱལ་སྲས་སྤྱོད་པའི་རྒྱ་མཚོ་ཆེར་སིམ་སྟེ། །བྱང་ཆུབ་རིན་ཐང་མེད་པའི་འབྱོར་བ་ཡིས། །འགྲོ་ཁམས་གོ་སྐབས་མེད་པར་གཏམས་གྱུར་ཅིག ༡༡ྋབདག་
སོགས་འདི་ནས་འཕོས་ཚེ་བདེ་བ་ཅན། །གསེར་གྱི་མདོག་ཅན་མངོན་དགའ་སོགས་བསྒྲོད་དེ། །བརྩེ་ཆེན་ཡབ་སྲས་ཀུན་མཁྱེན་ཨེ་ཝཾ་པ། །བརྒྱུད་འཛིན་བཅས་པའི་ཞལ་བཟང་མངོན་གྱུར་ཅིག ༡༢ བསོད་ནམས་རྫོགས་ལྡན་
སྤྲིན་གྱི་ཁང་བརྩེགས་ལས། །འཐོན་པའི་ཀུན་བཟང་མཆོད་པའི་བཀོད་པ་ཡིས། །རྗེ་བཙུན་དེ་དག་རྟག་ཏུ་མཉེས་བྱེད་ཅིང༌། །ཐེག་མཆོག་ཆོས་ཀྱིི་བདུད་རྩིས་ཐོབ་པར་ཤོག ༡༣ ཡང་སྲིད་ཀུན་ཏུ་འཇམ་དབྱངས་ས་སྐྱ་པའི། ། ཆི
བཞེད་གཞུང་དྲི་བྲལ་སྐྱོང་བའི་མཐུ་ཐོབ་ཅིང༌། །དཔལ་མགོན་སྲུང་མའི་ཚོགས་ཀྱིས་གྲོགས་བྱས་ཏེ། །ལམ་བཟང་སྣང་བ་ཕྱོགས་བརྒྱར་འགྱེད་པར་ཤོག ༡༤ འགྲོ་བའི་སྡུག་བསྔལ་ནད་སེལ་སྨན་གཅིག་པུ། །བདེ་བ་ཀུན་
འབྱུང་གཙུག་ལག་རིན་ཆེན་གསུམ། །ཉན་བཤད་བཀུར་བསྟི་མཐོ་བར་ཡུན་རིང་དུ། །གནས་པའི་ཉི་མས་ས་གསུམ་ཤིས་གྱུར་ཅིག ༡༥ བསྟན་པའི་སྙིང་པོ་འབྲས་བུ་ལམ་བྱེད་ཀྱིས། །མངོན་པར་འཕགས་པའི་བཤད་སྒྲུབ་

ཀྱེ་རྡོར་ཆོས་སྐོར་
སྐུ་ཆ་བརྟན་ནང་བཞད
ཆེས་བདོ་ཞིང་། །འདི་ན་ངལ་བྱས་དཀྱིལ་འཁོར་རི་བོའི་གྲངས། །འདྲི་སྒྲུབ་ཕྱག་བཞེས་རྒྱུན་བཟང་རིང་གནས་ཤོག ༡༦ གང་ཞིག་ཐུབ་བསྟན་སྲོག་བས་གཅེས་འཛིན་པའི། །བཤེས་གཉེན་སྐྱེས་བུ་དམ་པ་གང་བཞུགས་པ། །
ཞབས་པད་བརྟན་ཅིང་ཕྲིན་ལས་རྒྱས་པ་དང༌། །ཐུགས་ཀྱི་བརྣག་པ་བདེ་བླག་འགྲུབ་གྱུར་ཅིག ༡༧ ཁྱད་པར་ཆོས་ཀྱི་དབང་ཕྱུག་ཆོས་ཀྱི་རྗེ། །ཆོས་ཀྱི་རྒྱལ་པོ་ཐར་རྩེ་རྡོ་རྗེ་འཆང༌། །མཆེད་དབོན་ཐུགས་སྲས་བཅས་པ་རྡོ་རྗེའི་
སྐུ། །འཆི་མེད་མགོན་པོའི་རོལ་པར་བརྟན་གྱུར་ཅིག ༡༨ ས་ཡི་བརྒྱ་བྱིན་ཆེན་པོའི་རིགས་སུ་འཁྲུངས། བྱམས་པ་ཀུན་དགའ་འཇམ་དཔལ་ཕན་བདེ་ཡི། །སྙིང་པོའི་མཚན་གྱིས་དགེ་བའི་རྡོ་རྗེ་འཛིན། །སྐུ་ཚེ་བརྟན་ཅིང་བཞེད་
དོན་འགྲུབ་གྱུར་ཅིག ༡༩ ཨེ་ཝཾ་ཆོས་ལྡན་གཙོར་གྱུར་ཆོས་གྲྭ་ཀུན། །འདུས་ཚོགས་ལི་ཁྲིའི་རྒྱ་མཚོ་ལྟར་རྒྱས་ཏེ། །ཐོས་བསམ་ཆོས་སྤྱོད་འཁོར་ལོས་མ་རིག་པ། །སེལ་བའི་གྲགས་དཀར་སྲྀད་རྩེར་འཕྱུར་སྙམ་
ཞིང༌། ༢༠ བསམ་གཏན་འཁོར་ལོས་སྲིད་པ་ཧྲུལ་བྱེད་པའི། །སྒྲུབ་པོས་ཞི་བའི་ནགས་ཁྲོད་ཁེངས་པ་སྟེ། །ཚོགས་དང་བསེ་རུར་སྤྱོད་པ་དེ་ཀུན་ཀྱང༌། །བརྙེད་དང་བཀུར་བསྟིས་བྲེལ་བར་མ་གྱུར་ཅིག ༢༡ མདོར་ན་བསྟན་
པ་བསྟན་སྐྱོང་བཅས་དར་བར། །དཀར་ཕྱོགས་ལྷ་རྣམས་ཨ་ལ་ལ་སྒྲོགས་ཤིང༌། །འདབ་ལྡན་གྲུ་ཆར་བསྙིལ་བས་སྡིག་ཅན་བདུད། །དཔུང་བཅས་མྱ་ངན་ཁང་བུར་འཛུད་གྱུར་ཅིག ༢༢ འདི་ལ་དངོས་པོའི་འབྲེལ་ཐོག་སྦྱིན་
200

আ
།བདག་དང༌། །ངལ་དུབ་སྤྱད་པའི་འདྲི་བརྐོས་མཁན་རྣམས་ཀྱི། །ནད་གདོན་ཉེར་འཚེ་ཞི་ཞིང་བསམ་པའི་དོན། །འདོད་འཇོའི་བུམ་བཟང་བཞིན་དུ་འབྱོར་གྱུར་ཅིག ༢༣ སྐྱབས་ཀྱི་དོན་བྱེད་བྲལ་ཡང་
སྐྱབས་གསུམ་ལྟར། །སྐྱོབ་བྱེད་རེ་བ་ཆགས་པའི་དུས་འདས་ཀུན། །རྣམ་སྣང་ཆེ་སོགས་སྲས་བཅས་རྒྱལ་བ་ཡི། །གནས་དང་ཞལ་མཐོང་སྐལ་བ་སྡོམ་གྱུར་ཅིག ༢༤ དོན་གྲུབ་གཞོན་ནུ་བལྟམས་པའི་དགེ་མཚན་བཞིན། །
འཛམ་གླིང་ཡུལ་གྲུ་ཀུན་ཏུ་ལོ་ཕྱུགས་ལེགས། །རིན་ཆེན་འབྱུང་ཁུངས་བརྡོལ་བས་སྙིགས་དུས་ཀྱི། །བསྐལ་ངན་ཐུན་གསུམ་རང་གཟུགས་ཡལ་གྱུར་ཅིག ༢༥ བཀྲ་ཤིས་གང་ཞིག་སྙིང་སྔག་ལས་དང་བླ་མ་བསུ་སྐྱེལ
སོགས། །བསོད་ནམས་བརྒྱ་ཡཻས་མངོན་བསྐྲུན་ལྷ་མིའི་དབྱིབས་ལས་ཁྱད་འཕགས་པ། །འཁོར་འདས་ཤེས་བྱའི་ཆོས་ཀུན་ཆུབ་མཚོན་ཐུགས་ཀ་དཔལ་བེར་བཀྲ །སྲིད་པའི་འཁྲི་ཤིང་དྲ་འཇོམས་ཚོས་ཀྱི་འཁོར་ལོས་ཕྱག་ཞབས་ཚུ
སྒེག ༢༦ བདེན་སྨྲའི་ཕུལ་ཏེ་ཡངས་ཤིང་དམར་བའི་ལྗགས་ནི་པདྨས་མཚོན། །བདུད་སྡེའི་རུ་དར་བསྙལ་ལ་དཔལ་བས་རྒྱལ་མཚན་ལྟར་བརྗིད་སྐུ། །ཉོན་མོངས་ཚད་སྐྱོབ་གང་ལ་མངའ་བའི་དབུ་ནི་གདུགས་བཞིན་ལེགས། །
ཆོས་ཕུང་བསམ་ཡས་འབྱུང་ཁུངས་མགུལ་ནི་བུམ་པ་ལྟ་བུར་ཟླུམ།། ༢༧ འགྲོ་ཀུན་རང་རང་སྐད་དུ་ཐོས་པའི་དབྱངས་ནི་སྐྱེ་ལྔའི་དུང༌། །གདུལ་བྱའི་ཁམས་དུས་གཟིགས་པའི་སྤྱན་ནི་གསེར་ཉ་ཟུང་འདྲར་མཛེས། །སྟོན་མཆོག་

ཀྱེ་རྡོར་ཆོས་སྐོར་
སྐུ་ལ་རྫོགས་དང་སྐུ་ཉིད་ལ་ནི་མཆོད་བྱེད་པ། །པདྨ་ཅན་སོགས་འཇོ་སྒེག་རོལ་མོས་ཀྱང་ནི་ཤེས་པར་སྒྲུབ།། ༢༨ སྒྲིབ་བྲལ་ཡེ་ཤེས་མེ་ལོང་དུག་གསུམ་ནད་འཇོམས་སྨན་མཆོག་སྟོབས་འཕེལ་སྙིང་པོའི་བཅུད། །ཚེ་སྤྲེལ་རྩ་
མཆོག་དོན་རྣམས་ཀུན་འགྲུབ་ལྗོན་འབྲས་སྙན་སྒྲོག་རོལ་མོ་དབང་གི་རྟགས། །བགེགས་འཇོམས་ཁྲོ་བོའི་བཞིན་ལྡན་བཀྲ་ཤིས་བདག་པོས་བྱིན་རླབས་རྫས་ཀྱི་དཔལ་ཡོན་གང༌། །འགྲོ་འདིས་རྫོགས་ལྡན་མཛའ་མོ་ཁུག་པའི་དུས་
སྟོན་དང་སྦྲགས་ཆར་ལྟར་བསྙིལ་གྱུར་ཅིག ༢༩ དངོས་གྲུབ་ནོར་བུའི་འབྱུང་གནས་བླ་མ་མཆོག་གསུམ་ཕྲིན་ལས་རླབས་ཕྲེང་དུས་ལས་ཡོལ་མེད་དང༌། །དངོས་པོ་ཀུན་གྱི་རང་བཞིན་གདོད་ནས་ཡོད་མེད་ལ་སོགས་སྤྲོས་པའི་
ཆོས་ཀྱིས་རབ་སྟོན་ཞིང༌། །དངོས་སྣང་སྒྱུ་འདྲ་རྟེན་ཅིང་འབྲེལ་འབྱུང་ཅི་ཡང་འཆར་སོགས་མི་བསླུའི་བདེན་པར་གྲགས་རྣམས་ཀྱིས། པར་གྲགས་རྣམས་ཀྱིས། །དངོས་མཚན་ཚུར་མཐོང་དབང་བྱས་ཇི་ལྟར་སྨོན་རྣམས་དེ་དེའི་ཆོས་ལས་གཞན་དུ་མ་གྱུར་ །དངོས་མཚན་ཚུར་མཐོང་དབང་བྱས་ཇི་ལྟར་སྨོན་རྣམས་དེ་དེའི་ཆོས་ལས་གཞན་དུ་མ་གྱུར་
ཅིག ༣༠ ཅེས་ཆོས་སྦྱིན་པར་གྱི་ཕྱི་མོ་བསྐྲུན་པ་ལས་ཉེ་བར་འོངས་པའི་གཏམ་དཔྱིད་ཀྱི་དཔལ་མོའི་མགྲིན་པའི་རྫ་རྔ་ཞེས་བྱ་བ་འདི་ནི། ཐོག་མར་རྒྱལ་ཀུན་ཡབ་གཅིག་ཁྱབ་བདག་འཇམ་པའི་རྡོ་རྗེའི་སྒྱུ་འཕྲུལ་རོལ་པ་མཁན་
ཆེན་འཇམ་པའི་དབྱངས་དཔལ་ལྡན་ཆོས་ཀྱི་རྒྱལ་མཚན་དྲི་མེད་ལེགས་པའི་བློའི་ཞལ་སྔ་ནས་སྡོམ་པ་གསུམ་གྱི་བཀའ་དྲིན་ཐོབ་ཅིང༌། རིགས་དང་དཀྱིལ་འཁོར་རྒྱ་མཚོའི་དབང་ཕྱུག་ཐར་རྩེ་རྡོ་རྗེ་འཆང་མཆེད་དབོན་དང་བཅས་པའི་
202

ཞེ་གཉིས་བྱོན།
།བསྡུ་དངོས་ཕྲིན་ལས་ཀྱི་ཚད་སྐྱོབས་དཀར་པོ་གཡས་སུ་འཁོར་བའི་གྲིབ་བསིལ་དུ་ངལ་བསོ་བ། ཟབ་རྒྱས་ཆོས་ཚུལ་རྒྱ་མཚོར་དབང་བསྒྱུར་བའི་དམ་པ་མང་པོའི་གསུང་གི་ཟེགས་མ་ལ་ལོངས་སྤྱོད་པ་
རྒྱལ་ཁམས་ཀྱི་སྤྲང་བཙུན་ཅོལ་ཆུང་མདོ་མེད་པོ་ངག་དབང་ལེགས་གྲུབ་བམ། ངག་དབང་བློ་གྲོས་སྙིང་པོ་གཞན་ཕན་མཐའ་ཡས་པའི་འོད་ཟེར་ཞེས་སམ། བརྡ་སྤྲོད་པའི་ལུགས་ཀྱི་བཏགས་མིང་དུ་འཇམ་དབྱངས་སྨྲ་བའི་ཉི་མ་
ཚངས་སྲས་དགྱེས་པའི་ལང་ཚོ་ཞེས་བོད་པས་མདོ་སྨད་ནོར་འཛིན་གྱི་ཐིག་ལེ་ལྷུན་གྲུབ་སྟེང་གི་ནོར་སྦྱིན་གྱི་ཕྱོགས་རང་གནས་བཀྲ་ཤིས་དང་ཆོས་ཀྱི་དཔལ་ཡོན་རབ་ཏུ་བརྟན་པའི་དགེ་མཚན་ཅན་ཉིད་དུ་སྦྱར་བ་སརྦ་དཱ་མངྒ་ལ་བྷ་བ་
ཏུ༎ །།ཡེ་དྷརྨཱ་ཧེ་ཏུ་པྲ་བྷ་ཝཱ་ཧེ་དུནྟེ་ཥཱནྟ་ཐཱ་ག་ཏོ་ཧྱ་ཝ་དཏ། ཏེ་ཥཱ་ཉྩ་ཡོ་ནི་རོ་དྷཱ་ཨེ་ཝཾ་བཱ་དཱི་མཧཱ་ཤྲ་མ་ཎཿ ཨོཾ་སུ་པྲ་ཏིཥྛ་ཡེ་སྭཱཧཱ༎
203



বাস্তবা